**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 556**

от заседание на Общинския съвет,

проведено на 26.08.2021 г., Прот. № 34

**ОТНОСНО:** Даване на съгласие за участие на Община Свищов в проект за създаване на енергийно независими сгради на територията на община Свищов, като част от интегриран мулти - национален проект „Иновации и зелена енергия за енергийно автономни сгради в Република България, Република Гърция и Република Румъния“, с източник на финансиране програма LIFE 2021 г. – 2027 г. и Членство в Сдружение с нестопанска цел „Балкански водороден клъстер“

На основание чл. 21, ал. 1, т. 15, т. 23 и ал. 2 от Закона за местното самоуправление и местната администрация (ЗМСМА) и предложение с Вх. № 1056/20.08.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

1. Дава съгласие Община Свищов да участва в проект за създаване на енергийно независими сгради на територията на община Свищов, като част от интегриран мулти - национален проект „Иновации и зелена енергия за енергийно автономни сгради в Република България, Република Гърция и Република Румъния“, с източник на финансиране програма LIFE 2021 г. – 2027 г. с обект сградата на МБАЛ „Д-р Димитър Павлович“, гр. Свищов.

2. Дава съгласие Община Свищов да членува в Сдружение с нестопанска цел „Балкански водороден клъстер“.

**МОТИВИ:** Община Свищов ще участва в проект за създаване на енергийно независими сгради на територията на общината със сградата на МБАЛ „Д-р Димитър Павлович“, гр. Свищов, като част от интегриран мулти - национален проект „Иновации и зелена енергия за енергийно автономни сгради в Република България, Република Гърция и Република Румъния“, с източник на финансиране програма LIFE 2021 г. – 2027 г., както и да членува в Сдружение с нестопанска цел „Балкански водороден клъстер“.

Дейностите по проекта са насочени към:

* постигане на максимална енергийна автономност, чрез внедряване на водородни технологии, включително за производство на „зелен“ водород;
* драстично намаляване на вредните емисии – SO2, CO2, Nox и PM;
* локално самостоятелно производство на собствено високоенергийно гориво;
* реализиране на енергийна икономия и намаляване на разходите.

Първият етап на проекта е насочен към внедряване на водородна система към отоплението на сградите. Вторият етап ще е насочен към пълна енергийна автономност, чрез комбиниране на ВЕИ технология с вече изградената водородна система.

Проектът ще бъде финансиран по програма LIFE 2021 г. – 2027 г., в основната си част, като допълнително финансиране ще бъде осигурено от водещата организация.

Сдружение с нестопанска цел „Балкански водороден клъстер“ има за свои основни цели:

* Подпомагане развитието на водородните технологии на Балканския полуостров;
* Насърчаване използването на зелен водород за енергия;
* Стимулиране на иновациите в областта на енергийната независимост;
* Осигуряване на международно сътрудничество в областта на водородната енергия;
* Подпомагане на членовете в развойната дейност, научните изследвания, както и в реализацията на проекти в областите на дейност на сдружението;
* Насърчаване на внедряването на водородната и зелената енергия във всички производствени процеси в публичния и частния сектор.

Начините за постигане на поставените основни цели са:

* Обединяване знанията, уменията и ноу-хау на членовете, както и концентриране на усилията им за внедряване на водородни технологии и иновации;
* Изготвяне и провеждане на комуникационната, маркетингова и рекламна политика във връзка с водородната енергия;
* Установяване и поддържане на контакти, включително членство в други организации, включително международни, работещи в сферата на водородната енергия;
* Създаване и изграждане на материална база на Сдружението;
* Осигуряване на необходимото финансиране за дейността, постигането на целите и използването на средствата на Сдружението;
* Кадрово обезпечаване в сферата на дейност на Сдружението, мотивация, обучение и насърчаване на членовете на Сдружението;
* Насърчаване на научно-развойната дейност;
* Съдействие при разрешаването на спорове чрез медиация и арбитраж.

Предметът на дейността на Сдружението е съобразен изцяло с отчетните форми на Зелената сделка, Европейската регулация, използваща инструмента на таксономията и правилата на Европейския съюз в тематичния обхват „Чисти технологии, кръгова икономика и нисковъглеродна икономика“.

Предметът на дейност на Сдружението ще обхваща създаване на проекти за въздействие върху адаптирането и смекчаването на климата, създаване на климатично-неутралните и социално иновативни градове, изграждане на модел за устойчиво развитие и опазване на околната среда чрез образование, наука за гражданите, инициативи за наблюдение и гражданска ангажираност, създаване на предпоставки за поведенчески, социални и културни промени в духа на Зелената сделка, култивиране на капацитет за обсъждане и участие на гражданите в Зелената сделка на Европейския съюз.

Община Свищов ще участва като член на Сдружение с нестопанска цел „Балкански водороден клъстер“, което е в обществена полза, чиято основна цел е да развива съвременни модели за управление и развитие на зелена и синя икономика, водородна инфраструктура и инсталации.

В заседанието участват 27 общински съветници.

Гласували “За” – 26, “Против” – няма и “Въздържал се” – 1.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/